Loodavas valitsuses võtavad majandus- ja taristuministri, haridusministri, sotsiaalministri ning riigihalduse ministri portfelli Keskerakonna saadikud.

Isamaale jäävad välis- ja kaitseministri, samuti kultuuri-, justiits- ja rahvastikuministri portfellid.

Eesti Konservatiivne Rahvaerakond saab endale rahandus-, sise-, keskkonna- ja maaeluministri portfellid.

Teadaolevalt luuakse ka välismajanduse ministri ametikoht ja see peaks minema praeguste arvutuste kohaselt EKRE-le, sest viimasel on hetkel vaid neli ministrikohta.

Loodav koalitsioon on lubanud ministrikohad ja nendele asuvad ministrid ametlikult teha teatavaks lähipäevil.